TCAP รับข่าวดี ธปท. ไฟเขียว ถือหุ้น TTB เพิ่มไม่เกิน 24.99%
TCAP รับข่าวดี ธปท. ไฟเขียว ถือหุ้น TTB เพิ่มเติมไม่เกินร้อยละ 24.99 ของจำนวนหุ้นที่จำหน่ายได้แล้วทั้งหมด จากเดิมไม่เกินร้อยละ 22.90 ของจำนวนหุ้นที่จำหน่ายได้แล้วทั้งหมด
21 ต.ค. 2564

ผู้สื่อข่าวรายงานว่า ตามที่บริษัท ทุนธนชาต จำกัด (มหาชน) หรือ TCAP เคยได้รับอนุญาตจากธนาคารแห่งประเทศไทยให้ถือหุ้นในธนาคารทหารไทย จำกัด (มหาชน) ซึ่งปัจจุบันเปลี่ยนชื่อเป็น ธนาคารทหารไทยธนชาต จำกัด (มหาชน) หรือ TTB ไม่เกินร้อยละ 22.90 ของจำนวนหุ้นที่จำหน่ายได้แล้วทั้งหมดนั้น
ทั้งนี้ล่าสุดธนาคารแห่งประเทศไทยได้อนุญาตให้บริษัทฯ ถือหุ้นใน TTB เพิ่มเติมไม่เกินร้อยละ 24.99 ของจำนวนหุ้นที่จำหน่ายได้แล้วทั้งหมด